

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 25.aprīlī **Nr.246**

 (prot. Nr.18, 6.§)

# Par atbalstu projektam “Amatniecība bez robežām”

Pamatojoties uz likuma „Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Daugavpils attīstības programmas “Mana pils – Daugavpils” 2014.-2020.gadam Investīciju un Rīcības plānu, Latgales plānošanas reģiona 02.04.2019. vēstuli par projekta apstiprināšanu, Daugavpils pilsētas domes Attīstības komitejas sēdes 2019. gada 17. aprīļa sēdes protokolu Nr.7, Finanšu komitejas sēdes 2019. gada 17.aprīļa sēdes protokolu Nr.11, atklāti balsojot: PAR – 11 (J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt un piedalīties projekta Nr. LV-RU-018 “Amatniecība bez robežām” īstenošanā kā projekta partnerim Latvijas-Krievijas pārrobežu sadarbības programmas 2014.-2020. ietvaros.
2. Parakstīt partneru vienošanos par sadarbību ar projekta vadošo partneri.
3. Nodrošināt līdzfinansējumu un priekšfinansējumu projekta īstenošanai, saskaņā ar projekta īstenošanas nosacījumiem, no pašvaldības budžeta vai aizņemtajiem līdzekļiem.
4. Kontroli par lēmuma izpildi uzdot Daugavpils pilsētas domes priekšsēdētāja
1. vietniekam I. Prelatovam.

Pielikumā: Projekta Nr. LV-RU-018 “Amatniecība bez robežām” apraksts.

Domes priekšsēdētājs *(personiskais paraksts)* A.Elksniņš

Pielikums

Daugavpils pilsētas domes

2019. gada 25.aprīļa

lēmumam Nr.246

**Projekta Nr. LV-RU-018 “Amatniecība bez robežām” apraksts**

|  |  |
| --- | --- |
| **Projekta pieteicējs:** | Latgales plānošanas reģions |
| **Projekta partneri:**  | Daugavpils pilsētas dome;Rēzeknes novada pašvaldība;Balvu novada pašvaldība;Dagdas novada pašvaldība;Daugavpils novada pašvaldība;Pleskavas apgabala garantiju un uzņēmējdarbības attīstības fonds;Pleskavas apgabala Porhovas rajona administrācija |
| **Projekta nosaukums angļu valodā, akronīms, numurs:** | Craftsmanship without Borders (Crafts), LV-RU-018 |
| **Projekta ilgums:** | 24 mēneši pēc subsīdiju līguma parakstīšanas  |
| **Projekta mērķis:** | Veicināt amatniecības attīstību, sekmējot jaunu kopīgu produktu un pakalpojumu radīšanu, kā arī atbalstīt amatniekus uzņēmējdarbības uzsākšanā un veicināšanā |
| **Projekta izmaksas:** | Projekta kopējās izmaksas: 799 740.50 EUR, t.sk.**Daugavpils daļa: 51 500 EUR**, no kuriem46 350 EUR – ERAF līdzekļi (90%)5 150 EUR – pašvaldības līdzfinansējums (10%), t.sk. valsts budžeta finansējums |
| **Projekta galvenās aktivitātes:** | 1. Keramikas un metālapstrādes darbnīcas izveide Daugavpils cietokšņa 8. bastiona pulverpagrabā (Nikolaja ielā 15, Daugavpils): jumta seguma atjaunošana, logu un durvju nomaiņa;
2. izstrādāta kopīga interneta platforma jaunu produktu popularizēšanai un virtuālai amatnieku sadarbībai un pieredzes apmaiņai;
3. vizuālo stāstu un īsu videoklipu izveide, izvietojot tos tīmekļa vietnēs un sociālo mediju kontos (Facebook, Twitter, Instagram uc), tādā veidā popularizējot jaunizveidotos amatniecības produktus un pakalpojumus. Reklāmrakstu izvietošana vietējos, reģionālajos un valsts mēroga medijos;
4. amatniecības produktu un tūrisma iespēju popularizēšana tūrisma izstādēs;
5. amatniecības konferences organizēšana.
 |
| **Projekta īstenošanas vieta:** | Daugavpils cietokšņa 8. bastiona Pulvera pagrabs Nikolaja ielā 15 |

Domes priekšsēdētājs A.Elksniņš